Diari Oficial de la Generalitat Valenciana


Sumari del DOGV 4820, del 16-08-2004 (2004/8614)

Informació pública de l'alternativa tècnica del programa d'actuació integrada en l'àmbit de la unitat d'execució La Centenera-Pinoso.
-------------------------------------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8614


Organisme emissor
:   Promociones Mediterraneo Pinoso, SL

Tipus de document
:   Anunci

Informació pública de l'alternativa tècnica del programa d'actuació integrada en l'àmbit de la unitat d'execució La Centenera-Pinoso. [2004/F8614]
  
A instàncies de la mercantil Promociones Mediterráneo Pinoso, SL, amb domicili social a Alacant, avinguda de Ramón y Cajal, número 14, planta 4, dreta, i codi d'identificació fiscal número B-53686796, s'ha iniciat la tramitació per a la seua aprovació per l'Ajuntament de Pinoso, de l'alternativa tècnica de programa d'actuació integrada per al desenvolupament de la unitat d'execució denominada La Centenera-Pinoso.
  
D'acord amb el que establix l'article 48 de la Llei Reguladora de l'Activitat Urbanística, de 24 de novembre de 1994, es fa constar que l'alternativa tècnica i els projectes complementaris presentats comprenen els documents següents: programa d'actuació integrada, pla parcial, estudi d'impacte ambiental, document d'homologació i projecte d'urbanització.
  
L'objecte d'esta alternativa tècnica és la programació i completa urbanització de l'àmbit de la unitat d'execució La Centenera. A la notaria de José Alberto López Gómez, del Col·legi de València, sítia a la ciutat de Pinoso, carrer fr Cánovas del Castillo, número 15, planta primera, s'han protocol·litzat els documents mencionats.
  
 El dia 3 d'agost de 2004, s'ha depositat davant de l'Ajuntament de Pinoso un exemplar de l'alternativa tècnica que s'identifica com a programa de desenvolupament d'actuació integrada en l'àmbit de la unitat d'execució La Centenera.
  
Conforme a allò que s'ha preceptuat en els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística, s'exposa al públic l'esmentada alternativa tècnica, per mitjà de publicació dels anuncis corresponents en el Diari Oficial de la Generalitat Valenciana i en el periòdic La Verdad.
  
En aplicació del que establix l'article 48.1.c), en relació amb l'article 46.3 i concordants de la mencionada llei, se sotmet esta alternativa tècnica de programa, amb la documentació annexa, a informació pública durant el termini de 20 dies hàbils, comptats a partir del següent de l'exposició pública d'eixe anunci en el Diari Oficial de la Generalitat Valenciana. Durant este termini, qualsevol persona podrà comparéixer en la mencionada notaria, en dia hàbil, de 10.00 hores a 14.00 hores, a efectes d'obtindre una còpia de l'acta de protocol·lització dels documents mencionats o sol·licitar que li mostren estos. Així mateix, es fa constar la possibilitat de consultar a l'Ajuntament de Pinoso, en horari d'atenció al públic, les actuacions derivades de la documentació depositada, així com de presentar davant del mateix ajuntament per a incorporar-les al procediment, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini indicat anteriorment. Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei 6/1994 mencionada. Finalitzat este segon termini, el següent dia hàbil, excepte si és dissabte, i en este cas haurà d'entendre's el dia hàbil immediat posterior, tindrà lloc l'acte d'obertura de pliques a l'Ajuntament de Pinoso.
  
Es fa constar que, prèviament a la publicació del present anunci, s'ha efectuat la remissió d'un avís a tots els titulars que consten en el cadastre com a afectats per l'actuació proposada. A efectes de complimentar el que establix l'article 59.4 de la Llei de 26 de novembre de 1992, es fa constar que este anunci es dirigix així mateix als titulars cadastrals afectats per l'actuació, per si no fóra possible la notificació individualitzada a algun d'ells.